ఓటేసిన కెసిఆర్ | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
ఓటేసిన కెసిఆర్
హైదరాబాద్, జూలై 17: అత్యున్నతమైన రాష్టప్రతి పదవికి తెలంగాణ నుంచి 117 ఓట్లు పోలయ్యాయి. సిఎం కెసిఆర్ తొలి ఓటు వినియోగించుకోగా, తర్వాత అసెంబ్లీ సభాపతి ఎస్ మధుసూదనాచారి, సిఎల్పీ నేత, అసెంబ్లీలో ప్రతిపక్ష నాయకుడు కె జానారెడ్డి ఓటు వేశారు. చివరి ఓటును బిజెపి శాసనసభాపక్షం నాయకుడు జి కిషన్ రెడ్డి వేశారు. కాగా లండన్‌లోవున్న కారణంగా మజ్లిస్ శాసనసభాపక్షం నేత అక్బరుద్దీన్ ఓవైసీ, అనారోగ్యం కారణంగా తెరాస పెద్దపల్లి ఎమ్మెల్యే మనోహర్ రెడ్డి ఓటు హక్కు వినియోగించుకోలేదు. ఓటింగ్‌కు వచ్చేందుకు మనోహర్ సిద్ధపడినా, వద్దని వైద్యులు వారించారు. ఈ విషయం తెలుసుకున్న సిఎం కెసిఆర్ కూడా ఓటింగ్‌కు రావొద్దని చెప్పినట్టు సమాచారం. ఉదయం 10 నుంచి సాయంత్రం 5 వరకు పోలింగ్ ప్రక్రియ కొనసాగింది. తెలంగాణ అసెంబ్లీ కమిటీ హాలు (నెం 1)లో కట్టుదిట్టమైన భద్రతా ఏర్పాట్ల మధ్య పోలింగ్ సాగింది. పోలింగ్‌కు ముందు తెరాస కార్యాలయంలో పార్టీ ఎమ్మెల్యేలతో సమావేశమైన కెసిఆర్, పోలింగ్‌లో తీసుకోవాల్సిన జాగ్రత్తలను వివరించారు. తర్వాత ఎమ్మెల్యేలు ప్రత్యేక బస్సులో అసెంబ్లీకి వచ్చారు. కాంగ్రెస్, తెదేపా, బిజెపి ఎమ్మెల్యేలూ ఓటు వేశారు. మజ్లిస్ ఎమ్మెల్యేలు ఓటింగ్‌కు దూరంగా ఉంటున్నట్టు ప్రచారం జరిగినా, చివరకు ఓట్లు వేశారు. కాంగ్రెస్ ఎమ్మెల్యే డికె అరుణ ఓటు వేయడానికి వెళ్తున్న సమయంలో ఎదురైన మంత్రి లక్ష్మారెడ్డి 'కోవింద్..కోవింద్' అని ఆమెనుద్ధేశించి అనడంతో, అలా అనేందుకు నోరెలా వచ్చిందని అరుణ ప్రశ్నించినట్టు సమాచారం.
తగ్గిన చెరో ఓటు
రాష్ట్రం నుంచి 119 ఓట్లు ఉండగా, అక్బర్, మనోహర్ రెడ్డి గైర్హాజర్ కావడంతో రాష్టప్రతి రేసులో ఉన్న ఇద్దరు అభ్యర్థులకు చెరో ఓటు తగ్గినట్టే. ఎన్డీయే అభ్యర్థి రామ్‌నాథ్ కోవింద్‌కు తెరాస మద్దతు ప్రకటించినందున, మనోహర్ రెడ్డి వేయాల్సిన ఒక ఓటు తగ్గినట్టే చెప్పాలి. తెదేపా, బిజెపి ఓట్లు కోవింద్‌కు దక్కాయి. ఇక ఎన్డీయే అభ్యర్థిని వ్యతిరేకించిన మజ్లిస్ పార్టీ తొలుత ఓటింగ్‌కు దూరంగా ఉండాలనుకున్నా, చివరి నిమిషంలో ఓటింగ్‌లో పాల్గొంది. అక్బర్ గైర్హాజరు కారణంగా యుపిఏ అభ్యర్థి మీరాకుమార్‌కు ఒక్క ఓటు రాలేదని చెప్పొచ్చు.
పోలింగ్ ముగిసిన తర్వాత అసెంబ్లీ కార్యదర్శి, రిటర్నింగ్ అధికారి డాక్టర్ ఎస్ రాజాసదారామ్, పరిశీలకునిగా వచ్చిన ఉన్నతాధికారి సుశీల్ కుమార్ అధ్వర్యంలో బ్యాలెట్ బాక్స్‌ను స్ట్రాంగ్ రూంలో భద్రపరిచారు. మంగళవారం ఉదయం 6.30కు రిటర్నింగ్ అధికారి డాక్టర్ సదారామ్, అసెంబ్లీ జాయింట్ సెక్రటరీ వి నరసింహాచారి విమానంలో బ్యాలెట్ బాక్స్‌ను ఢిల్లీకి తీసుకెళ్తారు.
otesina kcr | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
otesina kcr
hyderabad, juulai 17: atyunnatamaina raashtaprati padaviki telamgaana nunchi 117 otlu polayyayi. cm kcr toli otu viniyoginchukogaa, tarvaata assembley sabhapati es madhusudanachari, clp netha, assembleelo pratipaksha nayakudu ke janareddy otu vaesaaru. chivari otunu bijepi saasanasabhaapaksham nayakudu ji kishan reddi vaesaaru. kaga landanlovunna kaaranamgaa majlis saasanasabhaapaksham netha akbaruddin ovaisee, anarogyam kaaranamgaa terasa peddapalli emmelye manohar reddi otu hakku viniyoginchukoledu. otingeaku vachenduku manohar siddapadina, vaddani vaidyulu vaarinchaaru. ee vishayam telusukunna cm kcr kuudaa otingeaku ravoddani cheppinattu samacharam. udayam 10 nunchi saayantram 5 varaku poling prakriya konasagindi. telamgaana assembley commity haalu (nem 1)loo kattudittamaina bhadrata erpatla madhya poling saagindi. polingeaku mundu terasa kaaryaalayamlo party emmelyelatho samavesamaina kcr, polingilo teesukovaalsina jaagrattalanu vivarinchaaru. tarvaata emmelyelu pratyeka bassulo assembleeki vachaaru. congress, tedepa, bijepi emmelyelu otu vaesaaru. majlis emmelyelu otingeaku dooramgaa untunnattu prachaaram jarigina, chivaraku otlu vaesaaru. congress emmelye dike aruna otu veyadaaniki veltunna samayamlo eduraina mantri lakshmareddy 'kovind..kovind' ani aamenuddhesinchi anadamtho, alaa anenduku norela vachindani aruna prasninchinattu samacharam.
taggina chero otu
rashtram nunchi 119 otlu undagaa, akbar, manohar reddi gairhajar kaavadamtho raashtaprati resulo unna iddaru abhyardhulaku chero otu tagginatte. endeeye abhyarthi ramenath kovindeku terasa maddatu prakatinchinanduna, manohar reddi veyalsina oka otu tagginatte cheppali. tedepa, bijepi otlu kovindeku dakkayi. ika endeeye abhyardhini vyatirekinchina majlis party toluta otingeaku dooramgaa undaalanukunnaa, chivari nimishamlo otingelo palgondi. akbar gairhajaru kaaranamgaa upia abhyarthi meeraakumaarku okka otu raledani cheppochu.
poling mugisina tarvaata assembley kaaryadarsi, reterning adhikari dactor es rajasadaram, pariseelakunigaa vachina unnataadhikaari susheel kumar adhvaryamlo ballet baxenu strang roomlo bhadraparichaaru. mangalavaaram udayam 6.30ku reterning adhikari dactor sadaram, assembley jaint secretery vi narasimhachaari vimaanamlo ballet baxenu dhilleeki teesukeltaaru.